CELEX: 62008FA0082
Language: sk
Date: 2011-04-14 00:00:00
Title: Vec F-82/08: Rozsudok Súdu pre verejnú službu (druhá komora) zo 14. apríla 2011 — Clarke a i./ÚHVT (Verejná služba — Dočasní zamestnanci — Článok 8 PZOZ — Ustanovenie, na základe ktorého dôjde k skončeniu zmluvy v prípade, že úradník nie je zapísaný do zoznamu úspešných uchádzačov výberového konania — Verejné výberové konanie OHIM/AD/02/07 a OHIM/AST/02/07 — Akt spôsobujúci ujmu — Zásada dobrej viery pri plnení zmlúv — Povinnosť starostlivosti — Zásada riadnej správy vecí verejných — Jazykové požiadavky — Nepríslušnosť EPSO — Smernica 1999/70/ES — Pracovnoprávny vzťah na dobu určitú)

27.8.2011   
            
            
               SK
            
            
               Úradný vestník Európskej únie
            
            
               C 252/49
            
         Rozsudok Súdu pre verejnú službu (druhá komora) zo 14. apríla 2011 — Clarke a i./ÚHVT
   (Vec F-82/08) (1)
   
   (Verejná služba - Dočasní zamestnanci - Článok 8 PZOZ - Ustanovenie, na základe ktorého dôjde k skončeniu zmluvy v prípade, že úradník nie je zapísaný do zoznamu úspešných uchádzačov výberového konania - Verejné výberové konanie OHIM/AD/02/07 a OHIM/AST/02/07 - Akt spôsobujúci ujmu - Zásada dobrej viery pri plnení zmlúv - Povinnosť starostlivosti - Zásada riadnej správy vecí verejných - Jazykové požiadavky - Nepríslušnosť EPSO - Smernica 1999/70/ES - Pracovnoprávny vzťah na dobu určitú)
   2011/C 252/103
   Jazyk konania: nemčina
   
      Účastníci konania
   
   
      Žalobkyne: Nicole Clarke a i. (Alicante, Španielsko) (v zastúpení: H. Tettenborn, advokát)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: I. de Medrano Caballero, splnomocnený zástupca, za právnej pomoci D. Waelbroeck, advokát)
   
      Predmet veci
   
   Na jednej strane zrušenie ustanovenia zmlúv, na základe ktorého dôjde k automatickému zrušeniu zmlúv v prípade, ak žalobkyne nebudú zapísané do zoznamu úspešných uchádzačov najbližšieho verejného výberového konania na ich funkcie. Na druhej strane určenie, že výberové konania OHIM/AD/02/07 a OHM/AST/02/07 nemajú vplyv na zmluvy žalobkýň, alebo vyhlásenie toho, že sa tieto výberové konania zrušujú. Okrem toho zaviazanie ÚHVT na náhradu nemajetkovej ujmy spôsobenej žalobkyniam
   
      Výrok rozsudku
   
   
               1.
            
            
               Rozhodnutie riaditeľa ľudských zdrojov Úradu pre harmonizáciu vnútorného trhu (ochranné známky a vzory) (ÚHVT) z 19. decembra 2007 a rozhodnutie ÚHVT zo 7. marca 2008, v rozsahu, v akom sa týmto rozhodnutím zo 7. marca 2008 zamietli žiadosti, ktoré podali N. Clarke, E. Papathanasiou a M. Periañez-Gonzálezo, s cieľom zamedziť uplatneniu ustanovenia o zrušení zmluvy dočasného zamestnanca s ohľadom na výberové konania OHIM/AD/02/07 a OHIM/AST/02/07, sa zrušujú.
            
         
               2.
            
            
               ÚHVT je povinný zaplatiť každej zo žalobkýň sumu 2 000 eur ako náhradu škody.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               ÚHVT znáša vlastné trovy konania a je povinný nahradiť trovy žalobkýň.
            
         
      (1)  Ú. v. EÚ C 19, 24.1.2009, s. 38.